Jelitto Staudensamen | OCIMUM basilicum F1-Genoveser-Hybr. 'Adi' Portion(en)
Sie sind hier: / Saatgut / Bio Saatgut / OO017 Jack Up Barge biedt huisvesting personeel Van Oord Offshore Wind | Maritiem Nederland
redactie | dinsdag 7 mei 2019 Mvovo twyfel nie in sy vermoë - Sport - Republikein
Saturday, March 23rd, 08:38:14
Mvovo twyfel nie in sy vermoë
Spanne wat teen die Haaie speel, kan Lwazi Mvovo in die nr. 15-trui as 'n moontlike swakpunt in hul mondering uitsonder, maar dié Springbok-vleuel het baie vertroue in sy vermoë as 'n heelagter.
Mvovo het op heelagter begin in die Haaie se eerste twee Superrugby-wedstryde van die seisoen. Dit is veral sy vaardighede onder die hoë bal wat onder verdenking is.
“Dit is opwindend om heelagter te speel. Niemand is perfek nie, jy gaan foute maak. Jy moet in jou eie vermoë glo, ek is nie sommer net daar geplaas nie. Die afrigters voel ek kan waarde toevoeg daar,” het Mvovo Dinsdag in Durban gesê.
“Dit is belangrik dat die heelagter leiding neem in die agterste driehoek. Die spanne skop deesdae baie en as hulle sien een vleuel is nie op sy pos nie, kan hulle dit uitbuit. Ek probeer soveel as moontlik met die jong vleuels kommunikeer, en hulle luister,” sê hy.
Met Mvovo op heelagter het die Haaie die indrukwekkende jong vleuels Sbu Nkosi, Makazole Mapimpi en Kobus van Wyk in die eerste twee wedstryde op vleuel gekies.
“Die grootste uitdaging van die skuif was om die rol van 'n heelagter reg te verstaan. Ek sê nie jy raak noodwendig lui op vleuel nie, maar op heelagter is daar geen tyd vir leeglê nie. Op heelagter word al jou vaardighede getoets.”
Dit sal interessant wees om te sien of Mvovo weer met die nr. 15-trui toevertrou word vir Saterdag se wed­stryd op Kingspark teen die Sunwolves. Die jong Curwin Bosch het Dinsdag volstoom saam geoefen en hy kan homself moontlik in die beginspan op heelagter of losskakel bevind.
Die stryd teen die Sunwolves is 'n belangrike een. Die Haaie het Saterdag met 24-24 gelykop teen die Waratahs gespeel en is dus nog segeloos in vanjaar se reeks nadat hulle in die eerste ronde teen die Leeus in Johannesburg vasgeval het.
Ná die Sunwolves-wedstryd vertrek hulle op 'n toer van vier wedstryde na Australasië.
“Ons kan nie dít wat reeds gebeur het, beheer nie. Ons besef ons het nie goed gespeel nie, maar ons moet eenvoudig die naweek ons foute regstel. Die Sunwolves speel aanskoulike rugby; ons kan hulle nie onderskat nie. Verlede jaar moes ons hard veg tot aan die einde. Ons het in die laaste 15 minute 'n paar drieë gedruk om die wedstryd te wen.”
Die Springbok-losvoorspeler Jean-Luc du Preez is weer fiks en het Dinsdag saam met die Haaie geoefen. Hy kan moontlik op die plaasvervangerbank sit. Op haker behoort Franco Marais 'n ruskans te kry. Chiliboy Ralepelle kan homself vir die eerste keer vanjaar in die Haaie se 23-tal bevind.
Die slot Jean Droste kan ook speelkans kry, terwyl daar kommer bestaan oor die stut Thomas du Toit se fiksheid. Hy het sy skouer teen die Waratahs beseer. John-Hubert Meyer kan in sy plek die nr. 3-trui dra. – Netwerk24